钦定古今图书集成/理学汇编/学行典/第251卷 > 刘万仲
## 钦定古今图书集成/理学汇编/学行典/第251卷 > 刘万仲

按《合肥县志》：刘万仲刚直不苟，一日出门，拾一小布
囊，知为遗金也，持归，密向镇中访之，闻山东王羽润
者，借本八十四两南来作客，醉后失之，疑为主人所
窃，主人莫能白，万仲审实，趋而前，从襟中出囊曰：“此
非君物耶？吾得之涂闲，待子久矣。”悉还之。王泣谢曰：
“吾非此不还乡矣。愿分其半以谢。”万仲拂衣而去。